Den 19. maj kan du komme med til valgfolkemøde, hvor der vil være massere af debatter, musik og underholdning. Det er helt gratis at deltage, og TV2 Nord arrangerer bus fra Aalborg og til TV2 i Odense, hvor det hele foregår. Vi har dog et begrænset antal pladser, så sørg for at melde dig til hurtigst muligt. Du kan melde dig til ved at følge linket her. Det er TV2's hovedsæde, Kvægtorvet, i Odense, der danner rammen om valgfolkemødet. Det består af seks scener, hvor man byder velkommen til et program spækket med debatter og underholdning. TV2 Nords egen vært René Ryom skal blandt andet styre Rosa Lund fra Enhedslisten og uddannelsesminister Tommy Ahlers fra Venstre i en debat om den pressede generation. For vi har en ungdomsgeneration, der i stigende grad bliver ramt af stress, angst og depressioner. De to politikere skal diskutere, hvem der skal vende den udvikling. Udover det skal der blandt andet diskuteres temaer som klima, offentlig transport og integration. Der er dog hele seks scener med debatter og underholdning, så der er meget at vælge mllem. Du kan gå på opdagelse i det omfangsrige program her. De politiske debatter vil blive blødet op af musik med for eksempel nordjyske R. Noor. Der vil også være underholdning i form af flere lege. Politikerne skal for eksempel lege 'Jeg har aldrig' på 'Den nære-scene' klokken 11:30. Valgmøde slutter med topmøde (OBS! BILLETTERNE TIL TOPMØDE ER NU UDSOLGT) Valgfolkmødet slutter af kloken 20.00 med et topmøde. Her mødes statsminister Lars Løkke Rasmussen (V) og Socialdemokratiets formand, Mette Frederiksen (S) i debat, der også sendes live på TV2 og TV2 News. Programmet hedder 'Topmøde', og Cecilie Beck leder debatten, mens NEWS-vært Gertrud Højlund inddrager publikum i teltet ’Forsamlingshuset’ i diskussionerne. Her kan du måske endda få lov at stille et spørgsmål direkte til statsministerkandidaterne. Hvis du vil med til dette, så skal du, når du tilmelder dig valgfolkmødet også tilmelde dig topmødet.
Den 19. maj holder TV2 og TV2 Regionerne i samarbejde et valgfolkemøde i Odense. Du kan komme gratis med som publikum og opleve både debatter og musik.